Prezidentimiz Xitoy Bosh vaziri bilan uchrashdi

13.05.2017
O‘zbekiston Respublikasi Prezidenti Shavkat Mirziyoyev Xitoy Xalq Respublikasi Davlat Kengashi Bosh vaziri Li Ketsyan bilan uchrashdi.
Bosh vazir Prezidentimizning tashrifi davlatlarimiz oʻrtasidagi hamkorlikni yanada rivojlantirish, oʻzaro strategik sheriklik munosabatlarini mustahkamlashga xizmat qilishini qayd etdi. 


Shavkat Mirziyoyev O‘zbekiston Xitoy bilan doʻstlik aloqalarini qadrlashini, mamlakatlarimizning oʻzaro hamkorligi izchil rivojlanib borayotgani xalqlarimiz manfaatlariga mos ekanini ta’kidladi. 


Davlatimiz rahbarining Xitoyga davlat tashrifi davomida 100 dan ortiq hujjat imzolandi. Bu koʻp yillik savdo-iqtisodiy munosabatlar, O‘zbekiston va Xitoy oʻrtasida barcha sohalardagi aloqalar yangi bosqichga koʻtarilganidan dalolat beradi. 


Tashrif davomidagi uchrashuvlar koʻp qirrali munosabatlar koʻlamini kengaytirish, oʻzaro aloqalarning hozirgi holatini har tomonlama tahlil etish va istiqbolli yoʻnalishlarini belgilab olish uchun qulay imkoniyat yaratdi.